Uutisissa: Elämää Pohjois-Koreassa tai kommunistisessa Kiinassa.
Niin osa australialaisista kuvaa maan äärimmäisiä koronarajoituksia.
Onko Australiasta tullut poliisivaltio?
Ja: USA:n presidentti Joe Biden määrää rokotukset pakollisiksi -
miljoonille työntekijöille. Monet hakevat vapautusta uskoon vedoten.
Lisäksi: Uskollinen todistaja. Vaikka henkeä ja vapautta uhataan, -
Afganistanin kristityt sanovat jatkavansa Jeesuksen seuraamista.
KRISTILLISEN MAAILMAN UUTISET
Hei ja tervetuloa uutisten pariin!
Koronavirus on kääntänyt koko Australian ylösalaisin.
Australia tunnettiin yksilönvapauksista ja yksilökeskeisyydestä.
Nyt äärimmäiset sulkutoimet ja kansalaisten valvonta -
saavat ihmiset sanomaan, että maasta on tullut poliisivaltio. Dale Hurd.
Eräs australialainen tviittasi kuvan, jossa hänen mukaansa on -
maailman suurin vankila, Australian kartta.
Australia on yhä demokratia, mutta sen koronarajoitukset ovat tiukat.
On vaikea päästä maahan tai maasta, ellei ole poliitikko tai julkimo.
Ihmisiä seurataan sovelluksilla ja pian kasvojentunnistuksella.
Osassa osavaltioita skannataan puhelin kirkon ovella.
Ihmisiä on pidätetty heidän julkaistuaan juttuja -
koronarajoituksia vastustavista protesteista.
Maailma on alkanut pohtia, -
voiko Australiaa kutsua enää vapaaksi maaksi.
Australian sulkutila on ollut niin ankara, -
että sitä on somessa verrattu Australian alkuun vankilasiirtokuntana.
Tämä odottava äiti pantiin lasten nähden käsirautoihin ja vietiin pois -
sulkuprotesteja koskevan Facebook-julkaisun takia.
Hän sai syytteen lietsonnasta.
Mitä ihmettä? Anteeksi, mitä ihmettä?
Ettekö voi odottaa? Olen pyjamassa. Minulla on tunnin päästä ultra.
Tämä lietsonnasta myös pidätetty protestijohtaja -
on ollut putkassa kolme viikkoa.
Pidätämme sinut. - Onko minua seurattu?
Poliisihelikopterit etsivät sulun rikkojia, -
kuten näitä illasta katolla nauttivia tyyppejä.
Hallinto on ampunut kumiluodein ja kyynelkaasulla -
protestoijia, myös lapsia.
Queenslandin yliopiston oikeustieteen professori James Allan -
kutsuu toimia hirmuvallaksi.
Tämä on tyrmistyttävää. Ja olen suuri Australia-fani.
Olen Kanadasta. Puheesta kuulee.
Minulle on ollut täysi järkytys, että konservatiivitkin suostuvat tähän.
Australiassa on kuusi osavaltiota ja kaksi territoriota, -
kaikissa omat rajoitukset.
Uuden karanteenisäännön mukaan -
ulkomaalaisen on pyydettäessä heti lähetettävä valokuva ja olinpaikka.
Muuten ovelle tulee poliisi.
Melbournelaispastori Paul Furlong on pidätetty kolmesti -
ja joutunut eristysselliin, koska hän avasi kirkon sulun aikana.
Tein niin, koska uskon korkeampaan lakiin -
ja haluan totella Sanaa.
Minun piti valita totella enemmän Jumalaa kuin ihmistä.
Tämä sydneyläisseurakunta ratsattiin ja se sai sakot, -
koska se piti "laittoman tilaisuuden" -
eikä skannannut osallistujien puhelimia ovella.
Osa pastoreista pelkää, -
että hallinto määrää koronapassin kirkossakävijöille.
Kysyimme konservatiivisen IPA- ajatushautomon Evan Mulhollandilta, -
pitääkö hän Australiaa enää vapaana maana.
Se on hyvä kysymys. Sitä kysyvät monet yli puoluerajojen.
Asiat eivät tapahdu tyhjiössä. Ne tapahtuvat, -
kun poliittinen ja kulttuurieliitti vie vähitellen vapautemme.
Australialaiset ovat alkaneet narauttaa toisiaan Itä-Saksan tyyliin.
Tämän äidin oli pakko päästä kotiin poikansa kanssa.
Hän kyseli Twitterissä osavaltiorajan ylittämisestä sulun aikana.
Joku ilmiantoi hänet poliisille.
Voisi luulla, että koronaan olisi kuollut tuhansia australialaisia, -
mutta 25 miljoonan asukkaan maassa kuolleita on alle 1 200 -
tai asukkaista 0,0047 prosenttia.
Viikossa kuolee lähes kolme kertaa enemmän tavanomaisista syistä.
Valtaosa luopuu mieluummin vapauksistaan, kertoo kyselytutkimus.
Koronapelko on täällä länsimaiden vahvinta.
Media on lietsonut pelkoa.
Ihmiset uskovat, että korona on varma kuolema.
Sulkuja ja suunniteltuja koronapasseja vastaan on osoitettu mieltä -
laajalti ja välillä väkivaltaisesti. Satoja on pidätetty.
Ilman sulkuja kuolleita olisi paljon enemmän, hallinto sanoo.
Normaalielämän luvataan palaavan, kun valtaosa maasta on rokotettu.
He kuvaavat vapauksien palauttamista ikään kuin porkkanana tai palkintona.
Jonain, joka voidaan antaa meille takaisin.
Ne ovat perusvapauksiamme, jotka ryövättiin meiltä.
Australialaistoimittaja Clive James sanoi: -
"Australialaisten ongelma ei ole se, että monet ovat rikollisten jälkeläisiä,
vaan se, että monet ovat vanginvartijoiden jälkeläisiä."
Sitaatista puhutaan nyt paljon. Dale Hurd, CBN News.
Yhdysvalloissa presidentti Bidenin rokotemääräys on aiheuttanut -
miljoonille työntekijöille pulman. He haluavat kieltäytyä uskoonsa vedoten.
Kysymys kuuluu, miten perustella vapautus uskonnollisista syistä -
ja ratkaiseeko asian lopulta korkein oikeus. Heather Sells jatkaa.
Evankelikaalijohtajat ovat kuukausia rohkaisseet ottamaan rokotteen.
Hei! Tämä on "Pastorit ja rokote".
Uskovia on rohkaistu kaikenlaisin kampanjoin.
Osa on nyt kuitenkin noussut vastustamaan -
Bidenin rokotemääräystä.
Vaikka monet kirkkokunnat ja tunnetut evankelikaalijohtajat -
kannattavat rokotetta, lukuisat uskovat vastustavat sitä hengellisistä syistä.
He kyselevät, kuinka se perustellaan.
Lain mukaan työntekijöillä on oikeus mukautuksiin uskonnon perusteella.
Uskovien oikeudet työpaikalla taataan liittovaltion laissa ja perustuslaissa.
Monet eivät kuitenkaan ole varmoja, miten perustella rokotevapautus.
Monet ovat kysyneet neuvoa uskonnonvapautta ajavilta järjestöiltä.
Religious Freedom Institute ei tarjoa oikeudellisia palveluja.
Saamme silti puheluja.
Ihmiset kysyvät, mitä mahdollisuuksia heillä on kieltäytyä.
Oikeusoppineiden mukaan avain ei ole kirkon oppi -
vaan henkilökohtainen vakaumus.
Korkein oikeus on tehnyt selväksi, että suojeltavia ovat -
henkilökohtaiset uskonnolliset vakaumukset. Kirkkoa ei tarvita tueksi.
Emme halua, että työnantajista saati liittohallinnosta tulee -
ihmisten uskonnollisia vakaumuksia tutkiva inkvisitiotuomioistuin.
Joku sanoo: "Nämä ovat syyni. Tiedän, että testauksessa on käytetty -
abortoitujen sikiöiden soluja." Sen pitäisi riittää.
Se osoittaa vakaumuksen. Ei tarvita kirjettä pastorilta.
Oklahomalainen pastori ja senaattori- ehdokas Jackson Lahmeyer -
lupaa kuitenkin allekirjoittaa seurakuntalaisten anomuksen.
En vastusta rokotetta. Kannatan vapautta.
Berkeley kehottaa ihmisiä setvimään syitään -
ja olemaan hakematta, jos syyt ovat poliittiset.
Uskonnolliset vapautukset ovat korjauskeino tiettyyn asiaan.
Niitä ei ole tarkoitettu poliittiseen vastustamiseen.
Anomuksia voi lähikuukausina tulla valtavat määrät.
Anomuksen aikoo jättää 3 000 Los Angelesin poliisin työntekijää.
Oikeustaistelut ovat jo alkaneet.
Työterveys- ja työturvallisuusviraston roolia voi olla vaikea perustella.
Virasto valvoo kemikaaleille altistumisen -
ja suojakypärän käytön kaltaisia asioita työpaikoilla.
Nyt tätä asiaa yritetään ulottaa työpaikoille, mikä on kaukaa haettua.
On epäselvää, mitä korkein oikeus sanoo.
Uskonnollista suojelua on heikennetty v:n 1990 Smithin tapauksesta asti.
Hallinto voi voittaa, jos sillä on esittää pakottava, todella tärkeä syy, -
eikä sitä voi saavuttaa ilman vapauden loukkaamista.
Kun vastassa on pandemia ja ihmisiä kuolee, -
hallinto ainakin yrittää erittäin kovaa.
Vaikka vaatimus on kova, hallinto väittää, että se täyttyy.
Panokset ovat kovat. Tapaus voi heikentää -
tai vahvistaa uskonnonvapautta kuukausiksi ja vuosiksi.
Heather Sells, CBN News.
Kiitos, Heather. Etelän baptistien lähetysjärjestö on ilmoittanut, -
että se vaatii koronarokotteen uusilta läheteiltä -
ja USA:han palaavilta läheteiltä. Järjestön tiedottajan mukaan
vapautuksia ei myönnetä, sillä rokotteita on otettu aiemminkin.
Muut järjestöt, mm. Compassion International, -
odottavat työterveys- ja työturvallisuusviraston lisäohjeita.
Tulossa: Taleban käynnistää taas sharialain ankaran täytäntöönpanon.
Afganistanin kristityt sanovat, -
että synkkeneminen ajaa ihmisiä Kristuksen valoon.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakuntaa.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Taleban ilmoitti tällä viikolla -
käynnistävänsä taas sharialain ankaran toimeenpanon, -
mm. teloitukset ja raajojen leikkaamisen.
Silti jotkut pohtivat, voiko maasta tulla herätyksen sydän Lähi-idässä.
Niin ennustaa yksi Afganistanin kristittyjen parissa toiminut järjestö.
Kuten Caitlin Burke kertoo, -
evankeliumia levitetään Talebanin vaiennusyrityksistä huolimatta.
Taleban-hallinnon tiukentaessa otettaan -
ihmiset näkevät islamin pimeyden leviävän ja juoksevat kohti valoa.
Job sanoo Jobin kirjassa, -
että raunioihin hautautunut kurkottaa kättään Jumalaa kohti.
Epätoivon keskellä sielut ovat nälkäisiä.
Silloin avautuu tilaisuus.
Global Catalytic Ministriesin Joel Richardson sanoo, -
että islamin sorto on aina saanut aikaan herätystä.
Seurakunta kasvaa nopeimmin Iranissa.
Seitsemän vuotta Isisin salamasodan jälkeen Pohjois-Syyriassa on herätys.
Islam-hallinto tuottaa hyvän maaperän seurakunnan kasvulle.
Samaan pyrkii Afganistanin seurakunta.
Kristityt tapaavat, tutkivat Raamattua, ylistävät ja kertovat evankeliumia.
Eräs vastuunkantajamme on kertonut evankeliumia talebaneille, -
jotka tulivat hänen kyläänsä. He ovat osallistuneet -
raamattupiiriin ja rukoukseen.
Usein huomion saavat uutiset, -
kuten hiljattain valeuutinen marttyyrikuolemista -
tai sankaritarinoita, mutta Richardson sanoo, -
että kristityt ovat sielläkin tavallisia uskoa todeksi eläviä ihmisiä.
He sanovat olevansa peloissaan. Monet ovat epätoivoisia.
Mutta heikkoinakin he puskevat eteenpäin -
ja löytävät kaiken keskellä iloakin.
Yksi afganistanilaiskristitty kirjoitti järjestölle hiljattain: -
"Läsnä on sekä kipua että iloa. Jumala ei ole jättänyt meitä."
"Talebania ei tarvitse pelätä."
"Pahaa voi tapahtua, mutta Jumala tekee jotain ja kirkastaa nimeään."
Richardson pelkää tyyntä ennen myrskyä mutta sanoo, -
että kristityt ovat valinneet Jumalan, tuli mitä tuli.
He ovat antaneet tulevaisuutensa Herran käteen tietäen varsin hyvin, -
että heitä voi odottaa marttyyrikuolema.
He jatkavat työtä siitä huolimatta.
Suurin rukouspyyntö on, että Jumala varjelisi.
Yksi kristitty kirjoittaa heidän muistelevan raamatunkohtaa, -
jossa Jeesus livahtaa väkijoukkoon ja vihollisten saavuttamattomiin.
Caitlin Burke, CBN News.
Rukoilemme heille varjelusta. Sitten Yhdysvaltojen etelärajalle, -
jossa käännytetään suurin määrä tulijoita vuosikymmeniin.
Noin 13 000 ihmistä, valtaosa Haitista, on oleskellut sillan alla -
Del Riossa Texasissa.
USA on lähettämässä heidät Haitiin, -
vaikka monia lähetetään eri puolille USA:ta, sanovat viranomaiset.
Ennen rajalle tuloa he ovat asuneet Keski- ja Etelä-Amerikassa -
eivätkä halua takaisin Haitiin.
USA:n Haitin-lähettiläs on eronnut protestina karkotuksille.
Luonnonkatastrofit sekä taloudelliset ja poliittiset mullistukset -
ovat ravistelleet Haitia. Monilla ei ole kattoa pään päällä eikä juomavettä.
Kuka on vienyt apua alueille, jonne kukaan ei halua mennä?
Heather Sells jatkaa taas.
On vaikea liioitella hävitystä Haitissa.
Poliittisten ja taloudellisten kriisien päälle -
maanjäristys 14. elokuuta tappoi tuhansia ja tuhosi koteja ja kouluja.
Täällä on ollut useita tuhoja. Koronan aiheuttama talouskriisi, -
hirmumyrskyt, nyt maanjäristys, joka vei ihmisiltä kaiken.
Maanjäristys tappoi 2 000 ihmistä.
Yli 12 000 ihmistä sai vammoja. 53 000 kotia tuhoutui.
Vain kolme päivää myöhemmin iski trooppinen myrsky Grace.
Nyt satoja kouluja täytyy rakentaa uusiksi tai korjata.
Kouluvuoden aloitusta oli pakko siirtää.
Operaatio Siunauksen tiedottaja Emmanuela Delsoin kertoo, -
ettei tiedetä, milloin koulu jatkuu.
Moni koulu on romahtanut.
Opetusministeriön oli pakko siirtää koulunaloitusta.
Kaikki ovat nyt epätietoisia.
Maanjäristys iski maan lounaisosaan.
Se katkaisi teitä, mikä vaikeuttaa avustusten pääsyä syrjäseuduille.
Operaatio Siunaus keskittyy näihin alueisiin.
Tavatessamme terveysministeriötä sanoimme: -
"Voimme mennä sinne, minne muut eivät halua mennä."
"Haluamme palvella eniten apua tarvitsevia."
Operaatio Siunaus lähettää alueille ruokapaketteja, -
vedensuodatusjärjestelmiä ja lääkintätiimejä.
Järjestö vei kenttäsairaalan etelään Les Cayesin satamakaupunkiin.
Toimme paljon lääkintätarvikkeita -
ja infrastruktuuria, jota tarvitaan, kun sähköä on vähän.
Pystymme toimimaan omavaraisesti.
Apu on tervetullutta muttei läheskään riittävää.
Terveydenhuolto on äärirajoilla, Operaatio Siunaus raportoi.
Yli 100 000:lta puuttuu juomavesi.
Tautien, mm. koleran ja malarian, riski kasvaa.
Tuhansilla perheillä ei ole kattoa pään päällä.
Presidentti Jovenel Moisen heinäkuisen salamurhan jälkeen -
jengien valta ja väkivalta ovat kasvaneet.
Se karkottaa ulkomaisia investoijia, hidastaa avustustyötä -
ja horjuttaa yhtenäisyyttä, kun sitä tarvittaisiin.
Delsoin sanoo, että Operaatio Siunaus yrittää valaa ihmisiin toivoa, -
jotta jälleenrakennus voi alkaa.
Heather Sells, CBN News.
Kiitos, Heather. Tulossa: -
Historian suurin lahjoitus lähetyslääkäreille.
Juutalaiset filantroopit auttavat kristittyjen sairaaloita Afrikassa.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Seuraa CBN-uutisia koko päivän eri julkaisualustoillamme.
Hei taas! Afrikan terveydenhuolto -
saa merkittävän, 18 miljoonan dollarin lahjoituksen.
Summan lahjoittaa seuraavan jutun pariskunta lähetyslääkäreille.
He ovat mahtava pari. Mark Gerson ja vaimo, rabbi Erica Gerson uskovat -
täyttävänsä juutalaista käskyä muukalaisen rakastamisesta -
auttamalla niitä, jotka palvelevat Afrikan vähäosaisimpia.
Kun viettää aikaa Mark ja Erica Gersonin kanssa, -
huomaa nopeasti, että heillä auttamisen motiivi on rakkaus.
Rakkaus on aina teon sana.
Jos sanoo rakastavansa jotakuta tai jotakin, se pitää osoittaa teoin.
Mark on newyorkilainen yrittäjä ja filantrooppi.
Vaimo Erica on juutalainen rabbi.
He sanovat, että rakkaus uskoon -
pakottaa heitä antamaan joka vuosi omaisuudestaan miljoonia -
täyttääkseen juutalaisen käskyn rakastaa muukalaista.
Raamattu ei käske meitä rakastamaan lapsiamme, -
sillä rakastamme heitä muutenkin. Rakastamme käskemättä.
Mutta Raamattu käskee yli 30 kertaa rakastamaan muukalaista, -
sillä se ei tule meiltä luonnostaan tai helposti.
Gersonit laittavat sen käytäntöön -
tukemalla afrikkalaisten kristittyjen ja lähetyslääkärien työtä kautta Afrikan.
Kuulimme noin 20 vuotta sitten lähetyslääkärien työstä Afrikassa.
He uhraavat kaiken palvellakseen köyhiä tuomalla terveydenhuoltoa.
Sanoimme: "Tätä on rakastaa muukalaista."
Täällä viikolla Gersonit lupasivat 18 miljoonaa dollaria, -
ja mm. UBS-pankki lupaa antaa lisää, African Healthcare Mission -järjestölle,
jota Gerson oli perustamassa 11 vuotta sitten.
Tämä ainakin 20 miljoonaa dollaria ja toivottavasti lisälahjoitukset -
mullistavat Afrikan terveydenhuollon.
Sen avulla rakennetaan järjestelmiä, infrastruktuuria ja sairaaloita, -
jotka hoitavat miljoonia potilaita nyt ja tulevaisuudessa.
CBN ja Gersonit ovat vieneet Afrikkaan monessa yhteisprojektissa -
laadukasta ja huolehtivaista hoitoa.
African Mission Healthcare sanoo, että Gersonien uusin lahja -
on suurin lahjoitus kristilliselle lähetyslääkärityölle.
Gersonit uskovat Mal. 3:10:n mukaan, että kun auttaa muukalaista, -
Jumala vuodattaa siunauksensa.
Jumala sanoo käskee koetella itseään. Taitaa olla ainoa kerta.
"Koetelkaa minua. Antakaa lahjoituksia, niin saatte siunauksen."
Kukaan ei ole ikinä katunut sitä, -
että on auttanut Afrikan köyhiä tukemalla kristittyjä lähetyslääkäreitä.
Se on ollut elämämme suurin siunaus, -
kun olemme saaneet tehdä yhteistyötä -
Afrikan köyhiä kristinuskon nimissä palvelevien lääkärien kanssa.
Olemme aina halunneet tehdä sitä lisää.
Lisää tietoja työstä on osoitteessa cbnnews.com.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven.
Puhumme ihmisistä, jotka ovat käyneet taivaassa -
ja kohdanneet Jumalan valtakuntaa.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Filippiineillä nyrkkeilijä Manny Pacquiao -
aloittaa presidentinvaalikampanjan.
Pacquiao on senaattori ja tunnustava kristitty. Hän kertoi asian sunnuntaina.
Vaikka hän oli aiemmin liittolainen presidentti Rodrigo Dutertelle, -
hän on syyttänyt tätä korruption kasvattamisesta.
Pacquiao vastasi niille, joiden mukaan hänestä ei ole presidentiksi: -
"Olen taistelija ja tulen aina olemaan kehässä ja kehän ulkopuolella."
Kisasta tulee mielenkiintoinen.
Kollegamme Lucille Talusan haastatellut Pacquiaoa.
Hän on mahtava persoona ja uskova.
Hän saa ääneni. Vaikka sitä ei lasketa.
Tässä kaikki tältä erää. - Näkemiin ja Jumalan siunausta!
Suomennos: Marianne Tenetz